**Nu mai iubim!**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu mai iubim, nu știm cum s-o mai facem,

Doar potolim în noi, plăceri și patimi!

Nu mai iubim, ne pare timp pierdut,

Ne-nchidem gura într-un fals sărut!

Nu mai iubim, nu mai putem simți,

Ne alungăm din minte verbul a iubi!

Ne-ascundem după măștile aurite,

Nu mai iubim, nu mai rostim cuvinte,

Care să nască-n noi fiori de dor,

Nu mai iubim, doar plângem și visăm!

Nu mai iubim, în inimile noastre,

A mai rămas loc doar pentru angoase,

Plăceri de-o zi cu vin amestecate,

Trăite-n grabă și apoi uitate!

Nu mai iubim, iubirile ne par

Timp irosit, nu mai avem habar,

Ce-nseamnă un sentiment, cuvânt sau floare,

Cum să te dăruiești în renunțare,

Ca celuilalt să-i fie mâine bine,

Nu mai iubim, doar ne târâm prin lume!

Nu mai iubim, că surde și uscate,

Sunt astăzi inimile-n noi lăsate!

Nu mai iubim, că mintea nu mai știe,

Să ne aducă în inimi bucurie!

Nu mai iubim, iubirea nu mai poate,

Să mai găsească drum spre noi. E noapte...

06.04.2018